Cheklovlar mahsulotlarda pestitsidlar qoldiqlari aniqlangani sababli joriy etilgani aytilmoqda Foto: Pixabay Rospotrebnadzor Rossiyaga Turkiya va Erondan ayrim turdagi meva-sabzavotlar olib kirilishini vaqtincha chekladi. Bu haqda muassasa saytida xabar qilindi. Qayd etilishicha, Turkiya va Eronning limon, mandarin, qalampir, uzum va anor yetishtirish bilan shug‘ullanuvchi 33ta ishlab chiqaruvchisi taqiqqa tushgan. «Ko‘rilgan choralar natijasida Turkiyadan Rossiya hududiga 60 ming tonnaga yaqin uzum va 10 ming tonnadan ortiq anor olib kirilishiga yo‘l qo‘yilmadi», — deyiladi Rospotrebnadzor xabarida. Cheklovlar mahsulotlarda pestitsidlar qoldiqlari aniqlangani sababli joriy etilgani aytilgan. Rospotrebnadzor yangi yil arafasida Turkiya, Misr, Xitoy, Germaniya, Uganda va Ekvadordan keltiriladigan mahsulotlar ustidan sifat nazoratini kuchaytirgan.